AIŠKINAMASIS RAŠTAS

Dėl būsto, esančio Molėtų r. sav., Inturkės sen., Ūtos k., Pabradės g. 20-2, nuomos rinkos kaina

1. **Parengto tarybos sprendimo projekto tikslai ir uždaviniai**

2014 m. rugsėjo 8 d. su Danguole Rutkauskiene sudaryta savivaldybės socialinio būsto nuomos sutartis. Šeimą sudarė 7 asmenys, iš jų du vaikai pilnamečiai ir 4 vaikai nepilnamečiai. Šiuo metu šeimoje du nepilnamečiai vaikai. Nuomininkė, sūnus ir dvi dukros yra dirbantys.

Socialinio būsto nuomininkai kasmet iki gegužės 1 d. turi pateikti metines gyventojo (šeimos) turto deklaracijas (toliau – Deklaracija) už praėjusius kalendorinius metus, įskaitant gautas pajamas. Už 2017 m. pateiktoje deklaracijoje Danguolės Rutkauskienės, Ingridos Rutkauskaitės, Mingailės Rutkauskaitės, Deivydo Rutkausko deklaracijoje nurodytos pajamos yra 28686 Eur. Pajamų rūšis – su darbo santykiais arba jų esmę atitinkančiais santykiais susijusios išmokos, pajamos iš individualios žemės ūkio veiklos. Lietuvos Respublikos paramos būstui įsigyti ar išsinuomoti įstatymo (toliau - Įstatymas) 11 straipsnio 2 dalies 3 punkte nustatyta, kad 7 asmenų šeimoje vieno asmens metinės pajamos yra 2318 Eur. Danguolė Rutkauskienė deklaravo neturinti turto. Vieno asmens pajamos buvo 4098 Eur ir nustatytą dydį viršijo 1780 Eur arba 76,79 proc. Įstatymo 20 straipsnio 6 dalyje nustatyta, kad jeigu asmens ar šeimos, nuomojančios socialinį būstą, deklaruotas turtas (įskaitant gautas pajamas) už kalendorinius metus daugiau kaip 25 proc. viršija šio įstatymo 11 straipsnio 2 dalyje nustatytus metinius pajamų ir turto dydžius, asmens ar šeimos prašymu savivaldybės taryba, įvertinusi socialinio būsto poreikį savivaldybėje, gali priimti sprendimą šį būstą nuomoti arba nenuomoti rinkos kaina kaip savivaldybės būstą. Rinkos kaina apskaičiuota vadovaujantis savivaldybės būsto, socialinio būsto nuomos ar išperkamosios būsto nuomos mokesčių dalies apskaičiavimo metodika.

2018 m. rugpjūčio 14 d. Danguolė Rutkauskienė kreipėsi į Molėtų rajono savivaldybės administraciją dėl būsto, esančio Molėtų r. sav., Inturkės sen., Ūtos k., Pabradės g. 20-2, nuomos rinkos kaina.

Molėtų rajono savivaldybė turi 110 socialinių būstų. Laukiančių išsinuomoti socialinius būstus - 145 šeimos ar asmenys. Molėtų rajono savivaldybės administracija siūlo Danguolei Rutkauskienei būstą išnuomoti rinkos kaina. Kadangi būstą rinkos kaina prašoma nuomoti antrus metus, siūloma taikyti rinkos pataisos koeficientą 3,5.

Parengto sprendimo projekto tikslas - išnuomoti Danguolei Rutkauskienei 1 (vienerių) metų laikotarpiui butą, esantį Molėtų r. sav., Inturkės sen., Ūtos k., Pabradės g. 20-2, kaip savivaldybės būstą rinkos kaina ir taikyti 3,5 rinkos pataisos koeficientą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos paramos būstui įsigyti ar išsinuomoti įstatymo 11 straipsnio 2 dalies 3 punktas, 14 straipsnio 1 dalies 1 punktas, 20 straipsnio 6 dalis;

Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 ,,Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Danguolės Rutkauskienės šeima turės galimybę nuomoti savivaldybės būstą.

Neigiamos pasekmės – Savivaldybės administracija neturės galimybės išnuomoti laukiantiems socialinio būsto.

**4. Priemonės sprendimui įgyvendinti**

Priimti teigiamą sprendimą

**5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

**6. Vykdytojai, įvykdymo terminai**

Molėtų rajonosavivaldybės administracija.